Sir Richard Arkwright (), punika tiyang Inggris ingkang sanajan patènipun boten dipunakoni asring dipunregani minangka ingkang manggihaken mesin pamintal (spinning frame ingkang lajeng dipunnamani malih dados water frame) lan mesin pamintal mawi tenaga toya bibar ngliwati éwah-éwahan dhateng tenaga toya. Piyambakipun ugi damel patèn mesin carding ingkang saged ngéwahi kapas mentah dados bolah. Satunggaling tiyang ingkang remen damel karya, piyambakipun punika wiraswasta kondhang saking Revolusi Industri. Gegayuhan Arkwright punika nggabungaken tenaga, mesin, buruh setengah kadidik lan bahan énggal kapas supados dipundamel produksi kanthi ageng dados bolah, langkung saking satunggal abad sadèrèngipun Ford. Kesagedan anggènipun ngorganisasi ndaosaken Richard Arkwright langkung tinimbang tiyang sanès, ingkang manggihaken sistem pabrik modhèren mliginipun pamintalan ing Cromford.

Pagesangan lan karya 

Richard Arkwright paling enèm saking tigawelas sedherek. Richard Arkwright wiyos wonten ing Preston, Lancashire, Inggris nalika tanggal 23 Dhésèmber 1732. Bapakipun, Thomas punika satunggaling penjait busana lan burgess Preston Guild. Kulawarganipun kecathet wonten ing Preston Guild Rolls ingkang sapunika dipunsimpen wonten ing Lancashire Record Office. Tiyang sepuhipun Richard Arkwright, Sarah dan Thomas boten saged mbéayani piyambakipun marang pawiyatan (sekolah) lan ngatur supados ngangsu kawruh sinau maos lan nyerat marang sedhèrèkipun, Ellen. Richard Arkwright lajeng magang kaliyan Mr. Nicholson, satunggaling tukang cukur ing kutha celakipun Kirkham lan miwiti karyanipun damel 'periwigs' fesyen (rambut palsu) kala punika. Pendapatanipun lajeng kanggé mbéayani wiwitan damel tuladha mesin pamintal kapas. Richard Arkwright krama kaliyan garwa kapisan, Patience Holt ing taun 1755. Lajeng pikantuk putra Richard Arkwright Junior ing taun mau ugi. Taun 1756 Patience séda kanthi boten dipunmangertosi jalaranipun. Richard Arkwright lajeng krama malih kaliyan Margaret Biggins taun 1761 lan gadhah tigang laré ingkang namung Susanna ingkang saged gesang dumugi ageng. Bibar sédanipun garwa kapisan piyambakipun dados wiraswasta.

Water frame 
Ing pakaryanipun Richard Arkwright remen kaliyan mesin-mesin pamintalan lan carding ingkang ngéwahi kapas mentah dados bolah. Taun 1768 Richard Arkwright lan John Kay tiyang ingkang damel jam pindhah marang pusat tekstil ing Nottingham. Taun 1769 Richard Arkwright damel patèn mesin water frame. Inggih punika mesin ingkang ngasilaken pintalan kenceng, ngginakaken kayu lan silinder logam nggantos drijinipun manungsa. Pérangan punika damel bolah kanggé ngasilaken calico saged dipunproduksi langkung mirah lan lajeng wonten ing wiwitan pangembangan indhustri katun (kain saking serat kapas).

.

Penghargaan 
Gegayuhan Richard Arkwright kondhang saéngga piyambakipun dados high sherriff ing Derbyshire lan pikantuk gelar bangsawan taun 1786. Kathah saking kabegjan ingkang asalipun saking hak kesugihan intelektualipun. Kirang langkung 30.000 tiyang makarya taun 1785 ing pabrik-pabrik ngginakaken paten Arkwright. Piyambakipun séda ing Kastil Willersley, puri ingkang dipunyasa mawi sesawangan marang sisih pabrik pamintalan Cromford, tanggal 3 Agustus 1792 kanthi yuswa 59 nilarkaken bandha £500.000. Richard Arkwright dipunmakamaken wonten ing Gréja St. Giles ing Matlock. Jenazahipun lajeng dipunpindhah marang Gréja St. Mary ing Cromford.

Cathetan suku

Pranala njawi 

 Arkwright, Richard (1732-1792) (DNB00)
 Richard Arkwright 1732-1792 Inventor of the Water Frame 
 Essay on Arkwright
 Revolutionary Players website 
 Derwent Valley Mills World Heritage Site
 The New Student's Reference Work/Arkwright, Sir Richard
 Descendants of Sir Richard Arkwright 
 Richard Arkwright in Derbyshire 
 Lancaster Pioneers -includes an obituary of Arkwright from 1792
 The Arkwright Scholarships Trust-named after Sir Richard. Awards prestigious Scholarships to aspiring future leaders in engineering and design in the UK.

Tokoh Inggris